text: Klar til endnu en mission i Afghanistan
  17 januar 2013 kl. 20.40
  Over 600 soldater er nu klar til at blive sendt til Helmand. Det markerede de torsdag ved en parade i Oksbøl
  Nye uniformer
  Mange af soldaterne har været afsted før. Det gælder også kampvognsfører D. Hestbech fra Jydske Dragonregiment. Han skal på sin fjerde mission og det er anden gang i Afghanistan.
  Soldaterne præsenterede for første gang de nye uniformer, som er lidt mørkere end de tidligere ørkenuniformer.
  
  Anderledes opgave
  I takt med at afghanerne selv skal overtage mere og mere ansvar, bliver de danske soldaters opgaver mere tilbagetrukket. 
  Dog skal de hele tiden være klar med et kvarters varsel, så de kan sættes ind i kamp mod Taliban.
  